《应制作潇湘八景 其四 江天暮雪》
明代·朱同

严风凛冽云垂地，远岫平林失苍翠。冯夷剪水作飞花，一色迷漫满天际。

孤舟钓缗昏未收，蓑衣清兴胜狐裘。三白但有丰年兆，一身饥寒何足忧。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。